કાર્યકારી મૂડી માટે તેમ જ સામાન્ય કોર્પસ ફંડની જરૂરિયાત માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૩૦૦૦૦૦૦ ઈકવીટી શેર, બુક બિલ્ડીંગ દ્વારા રૂ. ૩૦-૩૩ના ભાવથી ઓફર કરીને રૂ. ૯.૦૦ – ૯.૯૦ કરોડ એકત્રિત કરવા (નીચેના અને ઉપરના ભાવને આધારે) મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૭.૪.૨૦૧૮ ના રોજ ખુલશે અને તા. ૦૩.૦૫.૨૦૧૮ના રોજ બંધ થશે. ઓછામાં ઓછી અરજી ૪૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુના લીડ મેનેજર માર્ક કોર્પોરેટ એડવાઈઝર્સ પ્રા. લી. છે જયારે રજીસ્ટ્રાર કાર્વી કોમ્પ્યુટરશેર પ્રા. લી છે. આ ઈસ્યુ તેમની ભરપાઈ થયેલમૂડીના ૨૭.૦૩ % ટકા હિસ્સો આપશે. શરુઆતમાં ભાવોભાવ શેર આપ્યા પછી, તેમણે બીજા શેર,શેર દીઠ રૂ. ૩૦ ના ભાવે આપેલ હતા. પ્રમોટરો દ્વારા સંપાદિત શેરની સરેરાશ કિંમત રૂ.૧૦.૦૦, રૂ. ૧૫.૦૫ અને રૂ. ૨૯.૫૮ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૮.૧૦ કરોડ છે તે વધીને રૂ. ૧૧.૧૦ કરોડ થશે.